दोनों को कीड़े पड़े, एक बेसुध, 6 महीने पहले कमरे में बंद कर खुद गए कनाडा
FIR Against Doctor Amritsar; Leave Dogs In Room For Six Month Video| Spending Holidays Canada   पंजाब के अमृतसर में एक जाने-माने डॉक्टर के खिलाफ जानवरों के साथ दुर्व्यवहार करने का मामला दर्ज किया गया है।
पंजाब के अमृतसर में एक फेमस डॉक्टर के खिलाफ जानवरों के साथ दुर्व्यवहार करने का मामला दर्ज किया गया है। एनिमल वेलफेयर एंड केयर सर्विस फाउंडेशन (AWCSF) की टीम ने रणजीत एवेन्यू ए-ब्लॉक में रहने वाले डॉ. पीएस बेदी की घर से दो कुत्तों को बरामद किया। जिनमें से एक बेहोश हो चुका था, वहीं दूसरे की हालत भी गंभीर बनी हुई थी।
AWCSF संस्था की प्रमुख विदेश में रहने वाली डॉ. नवनीत ने बताया कि उन्हें उनकी टीम ने इसकी जानकारी दी थी। जिसके बाद PFA टीम की क्रुएलिटी ऑफिसर शालिनी रणजीत एवेन्यू कोठी पर पहुंची।
जहां से जानकारी मिली कि डॉ. पीएस बेदी तकरीबन 6 महीनों से कनाडा गए हुए हैं और उन्होंने अपने दो कुत्तों (ठंड में रहने वाले) को एक कमरे में बंद कर रखा है, जहां ना कोई पंखा है और ना ही कूलर। हालांकि बीच-बीच में नौकर कुछ खाने के लिए डाल देते थे।
संस्था ने पुलिस का सहारा लिया
इसको लेकर डॉ. पीएस बेदी से संपर्क साधा गया। कुछ समय में ही डॉ. पीएस बेदी के एक भाई का फोन आया और उन्होंने कुत्तों का इलाज ना करवाने व उन पर घर में जाकर ट्रेसपासिंग का मामला दर्ज करवाने की धमकी दी। जिसके बाद संस्था ने पुलिस का सहारा लेने का फैसला किया।
बेसुध कुत्तों को पड़ चुके थे कीड़े
जिस समय कुत्तों को रिकवर किया गया, उन्हें कीड़े पड़ चुके थे और एक बेहोश भी हो चुका था। उन्हें ना खाना ठीक से दिया जा रहा था और गर्मी से उनकी हालत बद से बदतर हो रही थी। डॉ. नवनीत ने बताया कि अगर उन्हें अब भी रिकवर ना किया जाता तो शायद कुछ दिनों में दोनों की मौत हो जाती।
एनिमल क्रुएलिटी एक्ट के तहत मामला दर्ज
पुलिस ने संस्था की शिकायत पर दोनों कुत्तों को रिकवर कर मेडिकल करवाया। जिसके आधार पर रणजीत एवेन्यू थाने की पुलिस ने डॉ. पीएस बेदी के खिलाफ IPC 1860 की धारा 428 और प्रिवेंशन ऑफ क्रुएलिटी टू एनिमल एक्ट 11(1) के अंतर्गत मामला दर्ज कर लिया गया है।
वहीं, अब कुत्तों को रिकवर करने के बाद उनका इलाज संस्था की तरफ से अपने सेंटर में किया जा रहा है। दोनों कुत्तों की हालत नाजुक बनी हुई है।